Вештарт

**Вештарт** (*Вестэрт*, *Вештард*, *Вейстарт*, *Вейштарт*, *Вейштард*, *Войштарт*), **Віштарт** (*Вістарт*, *Віштард*) — мужчынскае імя і вытворнае ад яго прозьвішча.

## Паходжаньне

Вестард або Вістард (Westhard, Guistardus) — імя германскага паходжаньня. Іменная аснова -віст- (-вест-) (імёны ліцьвінаў Вістэла, Віштэнь, Вештар; германскія імёны Wistila, Wisten, Wistarius) паходзіць ад гоцкага *wist, германскага west 'захад', а аснова -гард- (-гарт-, -арт-) (імёны ліцьвінаў Бэйнарт, Ленарт, Мэйнарт; германскія імёны Beynart, Lenhardt, Meinhart) — ад гоцкага hardus 'моцны, цьвёрды'.

Паводле менскага дасьледніка Алёхны Дайліды, які разьвівае усходнегерманскую этымалёгію імёнаў літоўскіх князёў і баяраў, імя Вештарт складаецца з асноваў -віс- (-віз-, -веш-) (імёны ліцьвінаў Вісігерд, Вісімунт, Вішымут; германскія імёны Wisigard, Wisemund, Vismuot), якая паходзіць ад гоцкага wis 'мудры, абазнаны', і -друд- (-трут-, -трот-) (імёны ліцьвінаў Гаўдрут, Гендрута, Кондрут; германскія імёны Gautrude, Genedrudis, Cundrud), якая паходзіць ад гоцкага і германскага þruþs 'мажнасьць, веліч'. Такім парадкам, імя Вештарт азначае «мажнасьць мудрасьці». Адзначалася германскае імя Wistrud.

У Зэмгаліі гістарычна бытавала імя Viesthardus (Vesthardus, Vestardus, Westhard).

У Польшчы адзначаюцца прозьвішчы Вештарт (Wiesztordt, Wiesztort) і Віштарт (Wisztart).

Варыянты імя ў гістарычных крыніцах: *die gefangen czu Konigisberg aws Litauwen. Wösthord von [[Салечнікі|Salshenik]] eyn beyor* (1422—1429 гады); *Стекаланцовъ семъ чоловековъ… а Вестерта*, *пан Мишко Вештортович*, *а Вешторту Совичевичу тридцат чоловековъ*, *Мишку Вештортовичу деветь чоловеков* (1440—1492 гады); *бояре [[Радунь]]скіе Круповичы… Янъ Вештортовичъ* (1444 год); *Hanczo Wisztortowicz* (14 студзеня 1459 году); *пану Мишку Вешътортовичу* (19 лістапада 1466 году); *пану Мишку Вишътортовичу* (21 сакавіка 1468 году); *я Мишъко Вишътортович, наместник Слонимский* (па 21 сакавіка 1468 году); *Jacko Wiesztortowicz* (1 жніўня 1472 году); *nobilis Jacko Wiestortowicz* (31 кастрычніка 1484 году); *Виштортовичы* (30 сакавіка 1488 году); *держалъ отъ насъ Слонимъ небощивъ панъ Мишко Вештортовичъ* (28 сакавіка 1490 году); *на бортина ж, на Яцка Вештортовича… Вештортъ, отец того Яцка* (17 чэрвеня 1495 году); *Вештортовичы… которыи ж въ [[Эйшышкі|Еишишках]] живуть* (11 лютага 1496 году); *ego Joannes Vestortovycz* (30 ліпеня 1501 году); *Joannes Westortowicz* (20 траўня 1503 году); *в Радуньскои волости… земли пустовъскии… Вештортовъщину* (22 ліпеня 1509 году); *земль пустых в [[Дарсунішкі|Дорсунишскои]] волости… Вештортовщина* (27 чэрвеня 1514 году); *земль пустых тамжо в Дорсунишскои волости… Вештортовщину* (26 студзеня 1516 году); *в бояр [[Жыжмары|жижморских]]… землю дядковщину их на имя Вештортовщину а Богдановщину* (25 лютага 1516 году); *po śmierci Stanisława Wieszthołda… dobra Sielce w starostwie Słonimskim liezące po śmierci Stanisława Wieszthorda* (17 сакавіка 1521 году і 4 сьнежня 1555 году); *людеи… [[Ятаўт|Ятовъта]] а Вешъторъта [[Нед|Нетовичовъ]]* (8 сьнежня 1522 году); *панъ Станислав Вешторътович* (8 жніўня 1524 году); *Матеи Вештортовичъ*, *Павел Вишътартортовичъ*, *Павел Вештортовичъ* (1528 год); *листъ бояромъ еишиским, Виштортовичомъ… боярынъ повету Троцкого, волости Еишышское Стась Мицеиковичъ Вишътортовича и з братьею своею, Андреемъ Мильковичомъ а Станиславомъ Стецковичомъ Вишъторътовичы* (14 сьнежня 1536 году); *Богдан Вештортович* (1538 год); *Киркут Вештортович… Юшко Вештортович… [[Стана|Стан]] Вештортович* (1 ліпеня 1542 году); *село Вейстортовичи* (1554 год); *а Янушка Вишътортовича, боярына пани Станиславовое Кищыное, воеводиное витебъское, именья ее милости Смыцъкого* (7 студзеня 1566 году); *Виштортовичи… бояре с поколенья Вешътортового* (25 сьнежня 1566 году); *Адамъ Петровичъ Виштортовичъ*, *Гришко Вештортович* (1567 год); *[[Рынк]]о Вештортович* (9 ліпеня 1572 году); *nobilibus… Ioanne Wistort* (2 красавіка 1609 году); *Jan Hamszey Wisztortowicz* (7 сакавіка 1624 году); *на име Вешторта Лиштвана… сына его, небощыка Федора Лиштвановича* (7 верасьня 1646 году); *Dawid Woysztort na miejscu Stanisława Woysztorta* (1667 год); *u JMP. Wisztorda* (1690 год); *ad Michaelem de Giełzyca Wisztortt, praepositum Vielunensem* (4 лістапада 1713 году); *Wisztordy* (1744 год); *Parafia [[Лучай|łuczajska]]… Wiesztorty wieś*, *Wiesztortowszyzna, zaścianek… Wiesztortowszyzna, okolica szlachecka* (1784 год); *Wiesztertowicza* (1785 год); *Jozefata Wiesztartt* (1812 год); *Anna Wistart* (1818 год); *Kazimierz Wistortt* (1820 год); *Magdalena Wejsztord* (1831 год); *Bazyli Weysztord* (1838 год); *Eleonora Wiesztortt* (1846 год); *Edward Wiejsztord* (1849 год).

## Носьбіты
* Вештарт ( каля 1441) — літоўскі баярын, меў сыноў Мішку і Яцку
* Вештарт Совічавіч — літоўскі баярын, які атрымаў наданьне ад вялікага князя Казімера
* Мікалай Балтрамеевіч Паўловіч Вештарт — вількійскі зямянін, які ўпамінаецца ў 1590 годзе
* Ліштван Вештарт — полацкі баярын, які ўпамінаецца ў 1646 годзе; меў сына Фёдара
* Казімер Вейштарт — уладальнік зямлі ў Лепельскім павеце на 1878 год
* Базыль (Васіль) Вейштарт — уладальнік зямлі ў Себескім павеце на 1878 год
* Ірына Вештард ( 1953) — беларускі палітык

Вештарты — парафіяне касьцёла ў Будславе на 1853 год.

Вештарты або Вештарды (Wiesztort, Wiesztord) — прыгонныя зь мястэчка Сьвіру, якія ўпамінаюцца ў XIX стагодзьдзі.

Вештарты (Wiesztort) — прыгонныя зь вёсак Хведзевічаў, Недрашлі, Мілойцяў, Качэргі, Галоднічаў, Наратаў, Лылойцяў, Зяновішкаў, Нястанішкаў, Селішча і засьценку Дубкоў, якія ўпамінаюцца ў XIX стагодзьдзі.

Вештарты (Wiesztort) гербаў Вашкевіч і Суліма і Віштарты (Wisztort) — літоўскія шляхецкія роды з Ашмянскага і Віленскага паветаў.

Вештэрты (Wiesztert) гербу Нячуя — літоўскі шляхецкі род з Ашмянскага павету.

Вейштарты (Weysztort) гербу Дрыя, Вейштарды (Weysztord) і Вештарды — літоўскія шляхецкія роды.

Вайштарты — літоўскі шляхецкі род.

## Глядзіце таксама
* Вест
* Гарт

## Крыніцы

## Літаратура
* 

Катэгорыя:Мужчынскія імёны